Rikunarita-ORG/Wikinium huggingface dataset:
# 英語

話英語嗰地方
EN (ISO 639-1)
**英語**（English，國際音標：[ˈɪŋglɪʃ]）係印歐語系底下嗰日爾曼語族底下嗰西日爾曼語支嗰一隻語言，佢係古代盎格魯、薩克遜跟日爾曼人話嗰話變來嗰，末後英國到全世界殖民嗰時間就傳播到哩別嗰國家。1999年統計話全世界用英語做第一語言嗰人，有三點八億，全世界排嘚第三或者第四。箇晝子因為英國跟到美國到各方面都非常喫價，故係箇舞得英語變成准國際用語。英語哈係聯合國嗰工作語言之一。

## 方言

* 美國英語
* 英國英語
* 加拿大英語
* 澳大利亞英語
* 新西蘭英語
* 加勒比英語
* 愛爾蘭英語
* 印度英語
* 牙買加英語
* 利比亞英語
* 蘇格蘭英語
* 南非英語
* 新加坡英語
* 馬來西亞英語
* 香港英語

## 分佈

1. 英語係第一語言嗰國家或地區有：澳大利亞、巴哈馬、愛爾蘭、巴巴多斯、百慕大、圭亞那、牙買加、新西蘭、聖克裏斯多福及尼維斯、特立尼達和多巴哥、英國跟到美國。
2. 英語係主要嗰語言嗰國家或地區有：巴西（跟到葡萄牙語）、加拿大（跟到法語）、多明尼克、聖路西亞跟聖文森及格瑞那丁（跟到法語）、密克羅尼西亞聯邦、愛爾蘭共和國（跟到愛爾蘭語）、利比理亞（跟到非洲語言）、新加坡跟南非（跟到南非荷蘭語跟別嗰非洲語言）。
3. 英語係官方語言（之一）嗰國家或地區有：斐濟、加納、岡比亞、香港、印度、基裏巴斯、萊索托、肯雅、納米比亞、尼日利亞、馬爾他、馬紹爾群島、巴基斯坦、巴布亞新磯內亞、菲律賓、所羅門群島、薩摩亞群島、塞拉里昂、斯威士蘭、坦桑尼亞、尚比亞和辛巴威。
4. 還有就係在歐洲跟日本，非常多嗰人學英語（32.6％），接到係法語、德語跟西班牙語。

## 音韻

## 語法

英語在印歐語系裡頭算語法比較簡單嗰，但也有滴子複雜奀子嗰變化。比如話：

* 所有格-'s：He is Fred's best friend.

* 動詞現在時嗰第三人稱單數-s：Alfredo works.

* 過去時-ed：Fred worked.

* 現在分詞/進行時態-ing：Fred is working.

* 過去分詞-ed：The car was stolen. -en；Fred has talked to the police.

* 動名詞-ing：Working is good for the soul.

* 複數-s：Fred has two blue eyes.

* 比較級-er：Fred is smarter than Rick.

* 最高級-est：Fred has the fastest car.

## 辭彙

英語嗰單詞恁係非常多嗰。光《牛津英語字典》（第二版）就有五十多萬隻條目。

## 文字

寫英語用嗰係拉丁字母。但英語有奀子單詞嗰發音跟拼寫有蠻大嗰區別。
# 英國

| 維基兄弟計劃尋到有關「**英國**」嗰： |
| --- |
|  | 維基詞典嗰字詞解釋 |
|  | 維基教科書嗰教科書同手冊 |
|  | 維基語錄嗰名言 |
|  | 維基文庫嗰源文 |
|  | 維基共享資源嗰資料 |
|  | 維基新聞嗰新聞 |

**大不列顛及北愛爾蘭聯合王國**（英文：United Kingdom of Great Britain and Northern Ireland），有時間拕叫做**聯合王國**（United Kingdom或UK）或**不列顛**（Britain）係位到歐洲大陸嗰西北海岸對首嗰一隻主權國家。佢係一隻由大不列顛島同得愛爾蘭島嗰東北部份、別嗰滴子島嶼組成嗰島國。北愛爾蘭係英國唯一有陸地國際交界嗰一隻地方，佢同愛爾蘭共和國交界。除吥箇部份，英國拕大西洋、北海、英吉利海峽同得愛爾蘭海圍得。佢最大嗰島，大不列顛島拕根海底隧道連得法國。

英國係隻君主立憲國，佢由四隻國（country）聯合組成：英格蘭、北愛爾蘭、蘇格蘭、威爾士。佢實行議會政治，議會位到國家嗰首都——倫敦，但到北愛爾蘭、威爾士、蘇格蘭嗰首府也有自簡嗰議會。

英國有14隻海外領地，佢俚係大英帝國嗰歷史遺留。大英帝國到1922年達到佢嗰頂峰時期，箇時間佢幾乎佔得地球陸地面積嗰四分之一，係歷史上最大嗰帝國。箇下，哈可以到佢先頭嗰殖民地嗰語言、文化、法律等方面相到英國嗰影響。

英國係隻發達國家，佢係世界第六大嗰經濟體，揸得人均購買力算嗰話就係第七大。佢係世界頭隻工業化嗰國家，故係到19世紀-20世紀嗰早期佢都係世界嗰頭號霸主，但因為兩回世界大戰嗰緣故同得20世紀後半期大英帝國嗰勢力嗰衰弱，英國箇時間到全球事務裡頭嗰影響力幾經冇早以許輝煌嘍。話係𠵹話，英國憑得佢殺火嗰經濟、文化、軍事、科學、政治影響力，啷都係世界頭上嗰一隻辣腳。

英國擁有核武器，佢嗰軍事花銷排得世界嗰第4位。佢係歐洲聯盟嗰成員國，到聯合國嗰安全理事會擁有永久席位，佢也係英聯邦（Commonwealth of Nations）、八國集團（G8）、北約（NATO）、世貿組織（WTO）嗰成員。

## 註腳

## 相片集

* 檔案:Charles,\_Prince\_of\_Wales\_at\_COP21.jpg英國嗰國王
* 檔案:Westminster\_palace.jpg英國嗰議會
* 檔案:UK~.PNG英國嗰組成
* 檔案:Uk\_topo\_en.jpg英國嗰地勢
* 檔案:KingsCollegeChapelWest.jpg劍橋大學
* 檔案:Shakespeare.jpg英國文學嗰代表——莎士比亞
* 檔案:GodfreyKneller-IsaacNewton-1689.jpg英國科學嗰代表——牛頓
* 檔案:The\_Beatles\_members\_at\_New\_York\_City\_in\_1964.jpg英國音樂嗰代表——披頭士